# Die Schedelsche Weltchronik (deutsch):158

| 157 <<<Vorheriges Blatt | Die Schedelsche Weltchronik Blatt CLVIII | Nächstes Blatt>>> 159 |
| unkorrigiert | Dieser Text wurde noch nicht Korrektur gelesen. Allgemeine Hinweise dazu findest du bei den Erklärungen über Bearbeitungsstände. | Dieser Text wurde noch nicht Korrektur gelesen. Allgemeine Hinweise dazu findest du bei den Erklärungen über Bearbeitungsstände. |

## CLVII verso:

COnon auß tracia pu$^e$rtig in sicilia erzogen wardt zu babst erwelet. ein frummer man vnd solcher ho$^e$he wol wirdig. dann als er die ro$^e$mer Petrum den ertzbischoff. vnd die ritterschaft Theodorum den briester zu babst machen wolten do erweleten sie darnach auß go$^e$tlicher vermanung disen canonem ainhelligclich. dann er was an sitten. weißheit der schrift. gu$^e$etigkeit. geistlichkeit vnd gestalt der wirdigkeit ein beru$^e$mbt lo$^e$blich man. Ettlich hießen ine einen englischen man von seins erwirdigen growen alters vnnd auch von seiner erbern person wegen. Er was ein man schlechts vnnd gantzs gemu$^e$ets. sunderer beschaidenheit vnnd gerechtigkeit. vnnd mer dann menschlicher bestendigkeit vnd klu$^o$gheit. Aber er wardt pald nach angenomnem babstthumb mit schwachheit seins leibs beladen. Demnach raytzet pascalis der ertzbischoff vnd pfleger des bebstlichen schatzs auß begirde des babstthumbs Johannem den kaiserlichen verweser oder anwalt in Welschem lannd mit gelt ime nach absterben Cononis zu dem babstthumb zehelffen. do name der kaiserlich anwalt das gelt. er laystet aber nit was er verhieß. Conon starb im .xii. manat seins basthumbs. vnd der stu$^o$l feyret in den dritten monat.
SErgius der babst auß syria von anthiochia kom zu den zeiten des babsts Adeodati gein rom vnd wardt in die ro$^e$mischen pfafheit gefordert vnd von wegen seiner schriftlichen weißheit vnd fleiß bey go$^e$ttlichen dingen also erkant das er nach Conone zu babst erkorn wardt. doch nit an zwittracht. dann das ro$^e$misch volck begeret theodori des ertzbischofs. So nenneten ettlich auß anlayttung des kaiserlichen anwalts pascalem. Als sie aber von beden teyln in dem latranensischen pallatio zusamen komen do wurden die pfafheit vnd das volck vmb Sergio der wal ainhellig. Der wolt darnach in des kaisers Justiniani concili nit verwilligen. darinn gepote der kaiser denselben babst gepundeen zu ime zebringen. aber die welsch ritterschaft wolt solchs nit verrhenngen. Als er aber nach erlagtem frid sein gemu$^e$et zu besserung der kirchen wendet. vnd an sant peters kirchen merckliche vernewerung auffrichtet do funde er einen teil des heilligen creu$^e$tzs in einem erinen tru$^e$hlein oder sarchlein. Diser babst hat geordnet in der prechung des heilligen fronleichnams zu dreymaln dz agnus dei etc. zesingen. Er starb im .xiiii. iar seins babstthumbs. vnd der stu$^o$l ru$^o$et deßmals ein monat .xx. tag.
JOhannes der sechst auß kriechischem land pu$^e$rtig wardt zu babst als theophilatius in welsche land zohe. vnnd hat an den ro$^e$mischen gotzhewßern nit wenig besserung gethan. vnd auch als ein gu$^e$etiger man auß gemayner schatzkamer der kirchen vil gefangen erlo$^e$set. Er starb seins babstthumbs imb dritten iar amb dritten monat als ein martrer. als ettlich wo$^e$llen. aber von wem er gemartert sey ist nit kundtper.
JOhannes der sibend auch ein kriechischer man ist zu den zeiten babst worden als Justinianus wider gein constantinopel komend tiberium vnd leontium von dem er auß dem kaiserthumb geworffen was in angesiht des volcks erto$^e$dten hieß. Diser Johannes was gar ein wolberedter vnd heilliger man vnd pawet in sannt Peters kirchen ein bethewßlein zu eren der muter gottes. do die wennde zur rechten vnnd lincken hand von erhebtem werck gemacht ettlicher heilliger veter antlitz zaigen. vnd er hat sunst mancherlay besserung vnd zierung an den gotzhewßern getan. Er starb seins babstthumbs im andern iar .vii. monat am .xvii. tag. der stu$^o$l feiret drey monat.
SIsimus oder Sosimus auß syria pu$^e$rtig hat in seinem babstthumb nit lenger dann .xx. tag gelebt. Wiewol er nw der herren kranckheit an henden vnd fu$^e$ßen het also das er weder geen noch selbs einich speiß nemen mocht. so ist er doch in handlung der ro$^e$mischen statt vnd gemayner cristenheit sachen also sorgfeltig gewest das er vor. vnd in dem babstthumb nichtz vesawmet das eim frummen zethun gepu$^e$ret dann er beraytet yetzo allen zeu$^e$g damit er die zinnen vnd alte verfallen tempel der statt in besserung brechte. Aber er wardt mit eyllendem tod begriffen. vnd des mals ru$^o$et der babstlich stu$^o$l on einen vorgeer ein monat .xxviii. tag.

## CLVIII recto:

JVstinianus der ander oder iunger und des vorgenanten constantini sun blib nach dem vater erstlich zehen iar imb kaiserthumb vnd was zu erst gu$^o$t. klu$^o$g. fu$^e$rsichtig vnd ein milter außgeber der almu$^o$sen. Diser sach halben hat er das constantinopolitanisch kaiserthumb fast gemeret vnd vil gesetz machende die go$^e$tlichen cristenlichen gaistlichkeit geeret. vnd als er .x. iar geherrschet het do bracht er affricam von dem gewalt der sarracen vnd machet mit inen zu land vnd auff dem meer frid. vnd gleicherweiß wie seins gestorben vaters fu$^e$rgenomen newigkeit die lannd Affricam vnnd libiam verlore also warden auch dieselben prouintzen durch entstandne newigkeit vnder den sarracenen wider erobert. dann als Gizites der sarracenisch konig starb do kome baldalan an sein statt vnd do er ho$^e$ret das iustinianus das kaiserthumb mit verwilligung aller prouintzen eingenomen het do mu$^o$tet er ine willigclich eins frids an. durch solche pu$^e$ndtnus gelangten affrica vnd libia wider an das kaiserthumb. vnnd ettlich schreiben das in derselben pu$^e$ndtnus bedingt worden wer das die sarracen dem ro$^e$mischen kaiser zehen iar an einander iedes tags tawsent guldein pfenning vnnd einen knecht auß irem volck vnd darzu ein pferdt raichen solten. Dazwischen fienge iustinianus an: sich gein got vnd gein den menschen wunderlicher vnbestendigkeit zegebrauchen vnnd die sarracenos vnd bulgaros wider die pu$^e$ndtnus des aufgenomen frids anzegreiffen: aber er empfieng von inen mer vnrats dann er inen zufu$^e$eget. do keret er wider gein constantinopel daselbst wardt er von allen burgern gehasset darumb das er die grawsamkeit des verwesers der statt nit stillet. vnd auch ein concili gehabt het darinn ettliche stu$^e$ck wider die cristenlichen gewonheit wesende fu$^e$rgenomen warden die doch der babst Sergius nit bestetigen wolt. darumb der kaiser vber den babst erzu$^e$rnet vnd ine gepunden zu ime fu$^e$eren hieß. das aber die welsch ritterschaft nit gestatten wolt. In disen lewften erhub sich Leoncius der constantinopolitanisch ratherr mit verwilligung gallinici des patriarchen daselbst wider den kaiser vnd raitzet das volck zu der waffen. zerbrache die kercker mit gewalt vnd ließ die gefangen ledig. fienge iustinianum vnd schnitte ime die nasen ab vnd verschicket ine in das ellend.
LEontius oder (als die andern wo$^e$llen) Leo der ander vnderstund sich nach außwerffung iustiniani des kaiserthumbs vnd regiret drey iar. Vnd als nw solch aufwegung des kaiserthumbs an Habdimelech den sarracenisch konig gelangten. do vnderfieng er sich affricam anzegreiffen. Wider den schicket Leontius Johannem einen hawbtman der ritterschaft mit eim heer der veriaget sie auß gantzem Affrica. Aber vnlang darnach als ein aufru$^o$r zwischen ine entstund do machten sie Tiberium einen constantinopolitanischen burger zu kaiser. der schiffet eyllends gein Constantinopel vnd fienge leontium vnd thet ime wie er iustiniano getan het ine in einen kercker legende.
TIberius der drit hat nach dem gefangnen vnd eingekerckerten Leontio siben iar geregirt vnd was ein fast edler constantinopolitanischer burger vnnd wardt in einer auffru$^o$r (als hieuor gemeldet ist) zu kaiser erwelet vnd hat einen constantinopolitanischen burger philippus genannt in das ellend veschickt darumb das er gesagt het er het in eim trawm gesehen das ein adler ime sein hawbt beschattet het. Diser Tiberius wardt nachfolgend entsetzet als hernach folgt.
JVstinianus ettwen kaiser auß beystand der bayern vnd bulgarorum wider gein constantinopel kerend hat sechs iar geregirt. dann als er bey anfang babst Johannis des sechsten in der statt cersona dahin er in elllend verschickt wardt ime fu$^e$rgenomen het dem kaiserthumb widerumb nachzestellen do vnderstunden sich die burger die dem obgenanten tiberio verpflichtet warn iustinianum zefohen aber er kome heimlich doruon vnd fluhe zu den bayern. dem vertrewtet ir konig sein tochter. vor außgang eins iars wardt der konig von tiberio obgenant mit gelt also verkeret das er Justininianum seinen gast vnd tochterman dargeben wolt. dess wardt iustinianus gewarnet vnd fluhe zu dem konig bulgarorum dem befalhe er sich. durch des hilff wardt er mit gewappenter hand wider anhayms gefu$^e$rt gein constantinopel. daselbst hieß er leontium vnd tiberium erto$^e$dten vnd gallinicum den patriarchen seins gesyhts berawben vnd gein rom schicken. vnd als offt er sein abgeschnyttne nasen rayniget also offt hieß er einen seiner widersacher zu stu$^e$cklein zerhawen. Nachfolgend ist er mit Tiberio seinem sun in eim streyt ernidergelegen.
* ↑ Konon war Papst von 686 bis 687.
* ↑ 5893. Jahr der Welt, 694 n. Chr.
* ↑ Sergius I. war Papst von 687 bis 701.
* ↑ Theodor II. war Kandidat der Bürgerpartei.
* ↑ Der Archidiakon Paschalis I. war 687 Gegenpapst.
* ↑ Johannes VI. war Papst von 701 bis 705.
* ↑ Johannes VII. war Papst von 705 bis 707.
* ↑ Sisinnius war Anfang 708 nur 20 Tage lang Papst.
* ↑ Justinian II. war byzantinischer Kaiser 685–695 und 705–711.
* ↑ Leontios war mit dem Namen Leon Kaiser von 695 bis 698.
* ↑ Abd al-Malik war 685–705 Kalif der Umayyaden.
* ↑ Tiberios II. (III.) war 698–705 byzantinischer Kaiser.
* ↑ Justinians zweite Regierungszeit war 705–711.
* ↑ Justinians Exil war bei den Chasaren im Kaukasus nahe der Halbinsel Krim.
* ↑ Justinian hatte sich auf der Flucht aus dem Exil mit dem bulgarischen Khan Terwel verbündet.